<p>Το δεύτερο… πιάτο της πρώτης αγωνιστικής της Super League σερβίρεται απόψε. Τέσσερις αναμετρήσεις θα διεξαχθούν μέσα στην ημέρα με τα παιχνίδια ΠΑΟΚ-Ξάνθη και Πανιώνιος-Ολυμπιακός να ξεχωρίζουν.</p>
<p>Οι «ερυθρόλευκοι» παίζουν με τους Νεοσμυρνιώτες στο «Γ. Καραϊσκάκης» στις 21:30, ενώ στις 19:15 ο ΠΑΟΚ υποδέχεται στην Τούμπα την Ξάνθη. Την ίδια ώρα θα διεξαχθούν τα παιχνίδια Ατρόμητος-Λεβαδειακός και Βέροια-ΠΑΣ Γιάννινα.</p>
<p>Την Κυριακή η ΑΕΚ έκανε εντυπωσιακό ξεκίνημα, καθώς νίκησε με 3-0 τον Πλατανιά, ενώ νικητής με 1-0 έφυγε ο Ηρακλής από την έδρα της Καλλονής. Το «τρίποντο» εξασφάλισε και ο Αστέρας Τρίπολης νικώντας 2-0 τον Πανθρακικό στην Κομοτηνή.</p>
<p>Το πρόγραμμα της 1ης αγωνιστικής ολοκληρώνεται την Δευτέρα στις 21:30, όπου ο Παναθηναϊκός δοκιμάζεται στο Αγρίνιο από τον επικίνδυνο Παναιτωλικό.</p>
<p><strong>Το πρόγραμμα της 1ης αγωνιστικής</strong></p>
<p><strong>Σάββατο 22 Αυγούστου</strong><br />
Καλλονή – Ηρακλής 0-1<br />
Πανθρακικός – Αστέρας Τρίπολης 0-2<br />
ΑΕΚ – Πλατανιάς 3-0</p>
<p><strong>Κυριακή 23 Αυγούστου</strong><br />
19:15 Ατρόμητος – Λεβαδειακός (Novasports 4)<br />
19:15 Βέροια – ΠΑΣ Γιάννινα (Novasports 7)<br />
19:15 ΠΑΟΚ – Ξάνθη (Novasports 2)<br />
21:30 Ολυμπιακός – Πανιώνιος (Novasports 1)</p>
<p><strong>Δευτέρα 24 Αυγούστου</strong><br />
21:30 Παναιτωλικός – Παναθηναϊκός (Novasports 1)</p>