<p>Παίκτης του ΠΑΟΚ θα είναι για την επόμενη τριετία ο Γκάρι Ροντρίγκες, όπως ανακοινώθηκε και επίσημα από την ασπρόμαυρη ΠΑΕ.</p>
<p>Την τέταρτη φετινή μεταγραφή του- μετά τους Χαρίση, Κοροβέση, Όλσεν- ανακοίνωσε και επισήμως πριν από λίγη ώρα ο ΠΑΟΚ, καθώς ο Γκάρι Ροντρίγκες υπέγραψε συμβόλαιο συνεργασίας τριών ετών με τον «Δικέφαλο».</p>
<p><strong><span style="color: #ff0000;">Αναλυτικά η ανακοίνωση της ΠΑΕ ΠΑΟΚ:</span></strong></p>
<p>«Η ΠΑΕ ΠΑΟΚ ανακοινώνει την απόκτηση του Γκάρι Ροντρίγκεζ, ο οποίος υπέγραψε σήμερα τριετές συμβόλαιο.</p>
<p>Ο μεσοεπιθετικός από το Πράσινο Ακρωτήρι (9 συμ. – 2 γκολ) έχει αγωνιστεί σε Μποσούιζεν, Ντε Χάαγκ, Ντόρντρεχτ, ενώ η καριέρα του πήρε την ανιούσα για τα καλά μετά από ένα χρόνο στη Λέφσκι Σόφιας και κυρίως μετά την περυσινή σεζόν στην Έλτσε.</p>
<p>Έχει γεννηθεί (στις 27/11/1990) και μεγαλώσει στην Ολλανδία και αγωνίζεται στα άκρα και στην επίθεση».</p>
<p>&nbsp;</p>
<p>&nbsp;</p>