<p>Το χρυσό μετάλλιο κατέκτησαν οι Ιορδάνης Πασχαλίδης και Κώστας Τριγκώνης στο Παγκόσμιο Πρωτάθλημα Tornado, στο Καρνάκ της Γαλλίας. </p>
<p>Σημειώνεται ότι, καθώς σε 10 ιστιοδρομίες οι νικητές είχαν εννέα πρώτες και μια τέταρτη θέση, οι Πασχαλίδης και Τριγκώνης πήραν την πέμπτη πρωτιά στην καριέρα τους, καθώς είχαν προηγηθεί εκείνες το 2011 (Ελβετία), το 2012 (Ιταλία), το 2013 (Ισπανία) και το 2014 (Αυστραλία).</p>
<p>Οι Μαύρος και Ταγαρόπουλος είχαν αντίστοιχα στις 10 ιστιοδρομίες τέσσερις δεύτερες θέσεις, πέντε τρίτες και μία όγδοη θέση, ενώ το ασημένιο μετάλλιο πήγε στους Γερμανούς Ρόλαντ και Ναχίντ Γκέμπλερ.</p>
<p>«Ο αγώνας ήταν δύσκολος. Είμαστε ικανοποιημένοι που για μια ακόμα χρονιά κατακτήσαμε την πρώτη θέση. Με τον Κώστα είμαστε συνέχεια στην θάλασσα, η ιστιοπλοΐα είναι η ζωή μας και μοναδικός στόχος μας είναι να διατηρηθούμε σε αυτό το υψηλό επίπεδο όσο γίνεται περισσότερο», δήλωσε σχετικά ο Πασχαλίδης.</p>