<p>Λάθος χαρακτήρισε την απόφασή του να αναλάβει την τεχνική ηγεσία της Εθνικής Ελλάδας ο Κλαούντιο Ρανιέρι. «Απέδειξα στη Λέστερ πως δεν ήμουν τελειωμένος», τόνισε σε ιταλικό μέσο.</p>
<p>«<em>Ο σκεπτικισμός είναι κομμάτι του κόσμου του ποδοσφαίρου που σε κρίνει επιφανειακά. Έκανα λάθος που αποδέχτηκα την πρόταση της Ελλάδας, όμως έκανα μόλις 14 προπονήσεις και με απέλυσαν μετά την ήττα από τα Νησιά Φερόε και μόλις 4 αγώνες. Στη Λέστερ απέδειξα ότι δεν ήμουν τελειωμένος</em>».</p>
<p>Ο Ιταλός τεχνικός κρατάει τη Λέστερ στην κορυφή της βαθμολογίας και φυσικά σχολίασε το ερχόμενο ματς κόντρα στην Μάντσεστερ Γιουνάιτεντ, που την ακολουθεί: «<em>Κάθε παιχνίδι είναι διαφορετικό. Εάν χάσουμε δεν θα συμβεί κάτι και σε αυτό το ματς πηγαίνουμε χαλαροί και αυτό είναι πλεονέκτημα. Αυτό που σκεφτόμαστε είναι να φτάσουμε στους 40 πόντους που θα μας εξασφαλίσουν τη σωτηρία, με το που θα το πετύχουμε αυτό μπορούμε να αλλάξουμε στόχο και να σκοπεύσουμε πιο ψηλά</em>».</p>
<p>Όσο για τη διαφορά της Serie A’ απ’ την Premier League: «<em>Τα λεφτά. Στην Αγγλία υπάρχουν περισσότερα χρήματα απ’ότι στην Ιταλία. Τα χρήματα φέρνουν τους καλύτερους παίκτες και άλλα χρήματα. Επιπλέον, οταν εδώ μιλούν για σχέδιο ξέρουν τι λένε, εμείς στην Ιταλία απολύουμε τους προπονητές. Το αγγλικό ποδόσφαιρο είναι πολύ όμορφο ενώ στην Ιταλία υπάρχει περισσότερο τακτική</em>».</p>