<p><strong>Την απόφαση να απέχουν από τον κυριακάτικο αγώνα του ΠΑΟΚ με τον Πανθρακικό στην Τούμπα πήραν οι οργανωμένοι οπαδοί του «Δικεφάλου», αντιτιθέμενοι στο νόμο Κοντονή και την κάρτα φιλάθλου.</strong></p>
<p><span style="text-decoration: underline;"><strong>H ανακοίνωση</strong></span></p>
<p><em>«Οι κινητοποιήσεις μας ενάντια στον νόμο Κοντονή δεν σταματούν.</p>
<p>Σε συνέχεια των προηγούμενων δράσεών μας,οι Σύνδεσμοι Φίλων Π.Α.Ο.Κ. παίρνουμε μια γενναία και ταυτόχρονα επώδυνη απόφαση ενόψει του παιχνιδιού της Κυριακής με τον Πανθρακικό στην Τούμπα.</p>
<p>Κανένας οργανωμένος οπαδός του Π.Α.Ο.Κ. δεν θα εισέλθει στο πέταλο της Θύρας 4 και ως ένδειξη διαμαρτυρίας θα μείνουμε 90 λεπτά έξω από αυτό τραγουδώντας για την αγαπημένη μας ομάδα.</p>
<p>Οι μάχες κερδίζονται με θυσίες ΟΧΙ στην κάρτα φιλάθλου και στο φακέλωμα των οπαδών.</p>
<p>Το ποδόσφαιρο ανήκει στον κόσμο του και ο Π.Α.Ο.Κ. στον λαό του.</p>
<p>Σύνδεσμοι Φίλων Π.Α.Ο.Κ.».</em></p>