<p>Ο Αρτούρο Βιδάλ κατέληξε σε συμφωνία προκειμένου να κλείσει την υπόθεση του τροχαίου στο οποίο ενεπλάκη στη Χιλή, στα μέσα Ιουνίου, όταν συνελήφθη επειδή οδηγούσε σε κατάσταση μέθης, κι ενώ προηγουμένως είχε καταστρέψει την πολυτελή Ferrari του. </p>
<p>Βάσει του συμβιβασμού που έκανε, ο άσος της πρωταθλήτριας Νότιας Αμερικής και της Γιουβέντους θα στερηθεί την άδεια της οδήγησής του για τα επόμενα δύο χρόνια. </p>
<p>Ο Χιλιανός διεθνής μέσος εμφανίστηκε ενώπιον ενός δικαστή και ζήτησε συγγνώμη για την προσβολή αστυνομικού οργάνου στην οποία προέβη, ενώ συμφώνησε να καταβάλει αποζημίωση στον άλλο οδηγό που ενεπλάκη ακούσια στο ατύχημα, όπως και να δωρίσει αθλητικά είδη για φιλανθρωπικούς σκοπούς.</p>