<p>Μία ακόμα θλιβερή είδηση… έσκασε την Πέμπτη (12/11) στον χώρο του ποδοσφαίρου, καθώς ο 21χρονος Τομάσο Τράνι άφησε την τελευταία του πνοή!</p>
<p>Ο πρώην τερματοφύλακας της Μίλαν, είχε πάρει μεταγραφή στην Κουίνς Παρκ Ρέιντζερς, ωστόσο, έπειτα από δύο σεζόν στην ομάδα Νέων του συλλόγου, αναγκάστηκε να αποχωρήσει από την ενεργό δράση.</p>
<p>Αιτία ήταν μία σοβαρή ασθένεια που τον «χτύπησε» και όπως ενημέρωσε επίσημα ο σύλλογος της Αγγλίας, την Πέμπτη (12/11) άφησε την τελευταία του πνοή σε ηλικία μόλις 21 ετών!</p>
<p>«Αυτή είναι ασφαλώς μία τραγική είδηση. Ο Τομάσο ήταν ένα αγαπητό παιδί. Όταν κάτι τραγικό συμβαίνει μας ανοίγει τα μάτια και βλέπουμε πως το ποδόσφαιρο είναι μόνο ένα παιχνίδι. Δεν υπάρχει τίποτα πιο σημαντικό από την υγεία σου», ήταν τα λόγια του Νέιλ Γουάρνοκ, του προπονητή που τον έφερε στην ΚΠΡ.</p>
<p>Πηγή: Οnsports.gr</p>