<div class="actual-text">
<p>Ο Μεσούτ Εζίλ εξήρε το κλίμα που δημιουργούν οι οπαδοί του Ολυμπιακού, αλλά τόνισε πως η Άρσεναλ μπορεί να πάρει τη νίκη με 2+ γκολ την Τετάρτη και να προκριθεί στους «16» του Champions League.</p>
<p>«<em>Θα είναι πολύ δύσκολα. Ο Ολυμπιακός μπορεί να παίξει πολύ καλό ποδόσφαιρο και το είδαμε στο πρώτο παιχνίδι. Θα μας αντιμετωπίσουν με αντεπιθέσεις, αλλά εμείς δεν έχουμε την πολυτέλεια να δεχτούμε πάλι γκολ. Ο κόσμος θα είναι στο πλευρό τους, αλλά στόχος μας είναι να πάρουμε τη νίκη. Έχω ξαναπαίξει στην Ελλάδα και ξέρω πως θα υπάρχει πολύ καλή ατμόσφαιρα στο γήπεδο, οι φίλαθλοι εκεί είναι τρελοί και υποστηρίζουν την ομάδα τους σε όλη τη διάρκεια του αγώνα. Εμείς θα πρέπει να είμαστε προσηλωμένοι στον αγώνα για να παίξουμε καλά. Μπορούμε να νικήσουμε με δύο γκολ και αυτό πρέπει να κάνουμε. Θα πρέπει να δώσουμε τα πάντα για να το πετύχουμε και να προκριθούμε</em>», τόνισε.</p>
</div>
<p>&nbsp;</p>