<div>Ειδικότερα, τα μέτρα θα εφαρμοστούν από τις 10 το πρωί έως τη 1 το μεσημέρι, σε:</p>
<ul>
<li>Λεωφ. βασ.Αμαλίας, σε όλο το μήκος της, στο ρεύμα κυκλοφορίας προς Ομόνοια.</li>
<li>Συγγρού, στο τμήμα μεταξύ της Αθ.Διάκου και της Αμαλίας, στο ρεύμα προς Αθήνα.</li>
<li>Βασ. Σοφίας, στο τμήμα μεταξύ της Βασ.Αμαλίας και της Ζαχάρωφ, και στα δύο ρεύματα κυκλοφορίας και τις καθέτους της μέχρι την πρώτη παράλληλο.</li>
<li>Ηρώδου Αττικού, σε όλο το μήκος της και τις καθέτους της έως την πρώτη παράλληλο. Βασ. Όλγας, σε όλο το μήκος της, στο ρεύμα από τη Βασ. Κωνσταντίνου προς την Αμαλίας.</li>
<li>Ριζάρη, σε όλο το μήκος της, και στα δύο ρεύματα κυκλοφορίας.</li>
<li>Μελεάγρου, στο τμήμα μεταξύ Ησιόδου και Βασ. Κωνσταντίνου.</li>
<li>Αραβαντινού, στο τμήμα μεταξύ Ησιόδου και Βασ. Κωνσταντίνου.</li>
<li>Κλεάνθους, στο τμήμα μεταξύ της Γεωργίου Β” και της Βασ. Κωνσταντίνου.</li>
<li>Βασ. Γεωργίου Β”, σαε όλο το μήκος της και τις καθέτους της έως την πρώτη παράλληλο.</li>
<li>Βασ. Κωνσταντίνου, στο τμήμα μεταξύ Βασ.Σοφίας (ξενοδοχείο «Hilton») και Όλγας στο ρεύμα προς Βουλιαγμένης, καθώς και μεταξύ των Βασ.Αλεξάνδρου και Σπ.Μερκούρη στο ρεύμα προς Βασ.Σοφίας.</li>
</ul>
<p>Επιπλέον, θα απαγορευτεί η κάθετη διέλευση των οχημάτων κατά μήκος της διαδρομής: λεωφ. βασ. Αμαλίας-λεωφ. βασ. Σοφίας-αναστροφή στο ύψος της αμερικανικής πρεσβείας στη διασταύρωση με την οδό Κόκκαλη-Βασ.Σοφίας (ρεύμα ανόδου)-Βασ. Κωνσταντίνου (ρεύμα καθόδου)-Βασ.Όλγας], τις ώρες που τα τμήματά της θα είναι αποκλεισμένα από την κυκλοφορία των οχημάτων.</p>
<p>Εξαιρούνται οι ελεγχόμενοι κόμβοι κάθετης διέλευσης Βασ. Σοφίας-Ρηγίλλης, Βασ. Σοφίας-Ξενίας και Βασ. Κωνσταντίνου-Παυσανίου.</p>
<p>Παράλληλα, δεν θα επιτρέπεται η στάση και η στάθμευση οχημάτων από τις 10 το βράδυ του Σαββάτου έως τη 1 το μεσημέρι της Κυριακής στη Βασ. Όλγας σε όλο το μήκος της, και στα δύο ρεύματα κυκλοφορίας.</p>
<p>Η Τροχαία ζητά από τους οδηγούς να αποφύγουν τη διέλευση των οχημάτων τους από τις λεωφόρους και οδούς αυτές κατά τις συγκεκριμένες ώρες.</p>
</div>