<p>Τη στήριξή του στην καμπάνια που έχει ξεκινήσει προκειμένου το Νόμπελ Ειρήνης να απονεμηθεί στους κατοίκους του Ανατολικού Αιγαίου που υποδέχθηκαν χιλιάδες πρόσφυγες στα νησιά τους, εξέφρασε ο αρχηγός του ΠΑΟ, Δημήτρης Διαμαντίδης.</p>
<p>Συγκεκριμένα, σε δηλώσεις του ο άσος του τριφυλλιού τόνισε πως είναι υπέρ της ψηφοφορίας που διεξάγεται από την ιστοσελίδα Avaaz.org και θέλει να δοθεί το Νόμπελ Ειρήνης στους κατοίκους των νησιών του Ανατολικού Αιγαίου όπως η Λέσβος, η Κως και η Χίος, για την πολύτιμη βοήθεια που προσέφεραν στους χιλιάδες πρόσφυγες και μετανάστες που έφθασαν σε αυτά.</p>
<p>«Είναι μια πάρα πολύ καλή ευκαιρία για τους ανθρώπους που δίνουν αυτά τα βραβεία να το σκεφτούν πολύ καλά», είπε ο Δημήτρης Διαμαντίδης και συμπλήρωσε: «Είμαστε περήφανοι που είμαστε Έλληνες και κάποιοι συνάνθρωποί μας, οι άνθρωποι των νησιών, βοηθούν τους πρόσφυγες. Σίγουρα θα υπογράψω».</p>