<div></div>
<div>Δια αντιπροσώπου δόθηκαν από τον Βαγγέλη Μαρινάκη οι διευκρινίσεις που του έχουν ζητηθεί από την Επιτροπή Επαγγελματικού Αθλητισμού για να διαπιστωθεί αν ασκεί διοίκηση στην ΠΑΕ Ολυμπιακός, μετά και την απαγόρευση ενασχόλησης με το ποδόσφαιρο που του έχει επιβληθεί για την υπόθεση της «εγκληματικής οργάνωσης».</div>
<p>Ο πρόεδρος της ΠΑΕ δεν πήγε στα γραφεία της ΕΕΑ, αλλά έστειλε το δικηγόρο του, Βασίλη Δημακόπουλο, και τον δικηγόρο της ΠΑΕ, Θεόδωρο Γιαννίκο. Οι δυο τους, αφού απάντησαν στα ερωτήματα της επιτροπής για περίπου 15 λεπτά, αποχώρησαν και είναι άγνωστο πότε θα εκδοθεί η απόφαση.</p>
<div></div>
<p>Ορισμένα μέλη της ΕΕΑ θεωρούν πως δεν μπορεί να διατηρεί τη θέση του προέδρου μετά την επιβολή του σχετικού περιοριστικού όρου και υποστηρίζουν πως θα έπρεπε να έχει παραιτηθεί.</p>
<p>masternews.gr</p>
<div></div>
<div></div>