<ul>
<li>Ο Αρτούρ Μαζουακού παρά την έντονη φημολογία που τον θέλει εδώ και μήνες στο ραντάρ ιταλικών συλλόγων παρέμεινε στο ρόστερ των πρωταθλητών Ελλάδας.</li>
</ul>
<p>Ο Γάλλος άσος αγωνίστηκε σε όλο το ματς κόντρα στον Πανιώνιο στην πρεμιέρα του πρωταθλήματος, ωστόσο η άφιξη του Κριστόφ Ενροτό αλλά και του πατέρα του Ρότζερ (σ.σ.: κάτι που συμβαίνει σπάνια) στη χώρα μας δίνει τροφή για νέα σενάρια.</p>
<div></div>
<p>Σύμφωνα με πληροφορίες του gazzetta.gr, o Βέλγος μάνατζερ βρίσκεται στην Αθήνα καθώς έχει προγραμματιστεί συνάντηση με τους ανθρώπους του Ολυμπιακού.</p>
<p>Τζένοα και Ίντερ είναι οι δύο ομάδες που έχουν επιδείξει ενδιαφέρον για τον πρώην αριστερό μπακ της Βαλενσιέν δίχως να αποκλείεται το ενδεχόμενο η πρόταση που κομίζει ο Ενροτό να αφορά άλλο σύλλογο.</p>
<p>Τα πάντα θα ξεκαθαρίσουν τις επόμενες μέρες με τον νεαρό άσο να δηλώνει απόλυτα ικανοποιημένος από την παραμονή του στον Ολυμπιακού, αλλά την ίδια στιγμή με δηλώσεις του στον ιταλικό Τύπο να εκμυστηρεύεται το όνειρο του να αγωνιστεί στη Serie A.</p>
<p>arouraios.gr</p>
<div></div>
<div></div>
<div></div>
<div></div>