<p>Ο Μίκαελ Εσιέν αναμένεται το βράδυ της Δευτέρας στην Αθήνα. Ο Γκανέζος μέσος ολοκλήρωσε τις υποχρεώσεις του με την Μίλαν και πλέον θα ταξιδέψει στην Ελλάδα για να υποβληθεί σε ιατρικές εξετάσεις.</p>
<p>Σε περίπτωση που ο Εσιέν πάρει το «ΟΚ» από το ιατρικό επιτελείο αναμένεται να υπογράψει συμβόλαιο δύο ετών με τον Παναθηναϊκό, με τους «πράσινους» να κάνουν μετεγγραφή… αεροδρομίου. </p>
<p>Ο πρώην παίκτης της Μίλαν έχει αγωνιστεί σε Λιόν, Τσέλσι και Ρεάλ Μαδρίτης και έχει δημιουργήσει ένα βιογραφικό το οποίο φέρνει ενθουσιασμό στους «πράσινους». </p>
<p>Από εκεί και πέρα ο Παναθηναϊκός θα τρέξει την υπόθεση του κεντρικού αμυντικού, ενώ αναμένεται να ξεκαθαρίσει και το μέλλον του Χάρη Μαυρία, ο οποίος αγωνίζεται στο «τριφύλλι» ως δανεικός από την Σάντερλαντ. </p>