<div>
<p>&nbsp;</p>
<div></div>
<p>Μια… άμυνα μόνος του ήταν στο χθεσινό φιλικό του Ολυμπιακού με την εθνική Κατάρ ο Ρομπέρτο, αφού τα προβλήματα στα μετόπισθεν των Πειραιωτών ήταν εμφανή σε ακόμη ένα παιχνίδι τους.</p>
<p>Για αυτό τον λόγο η διοίκηση αναμένεται…</p>
<p>σύντομα να ενισχύσει την ομάδα στη συγκεκριμένη θέση, ώστε ο Μάρκο Σίλβα να μπορεί να κάνει απερίσπαστος τη δουλειά του και να έχει όλα τα «όπλα» στη διάθεσή του.</p>
<div></div>
<p>Εδώ και καιρό είναι γνωστό ότι ψηλά στη σχετική λίστα είναι το όνομα του Έντερ Μπαλάντα για τον οποίο έχουν καταθέσει σχετική πρόταση στη Ρίβερ Πλέιτ, η οποία φέρεται να έχει απαντήσει θετικά και προσεχώς αναμένονται εξελίξεις στην υπόθεση του Κολομβιανού κεντρικού αμυντικού.</p>
<p>Την ίδια ώρα, στην Τουρκία αναφέρουν ότι οι «ερυθρόλευκοι» βρίσκονται σε προχωρημένες συζητήσεις με την Σίβασπορ για την απόκτηση του Μανουέλ Ντα Κόστα για τον οποίο αναμένονται σύντομα εξελίξεις.</p>
<p>Το νέο όνομα που ακούστηκε χθες ήταν του Μαρλόν. Του Βραζιλιάνου στόπερ (20 ετών) της Φλουμινένσε, ενώ στη λίστα είναι και ο Άλεξ (Μίλαν), όπως και οι Ανχελέρι (Μάλαγα), Ντόουγκλας (Ντιναμό) και Ενρίκε (Νάπολι).</p>
<p>Εν τω μεταξύ, στην τελική ευθεία φαίνεται πως βρίσκεται η μεταγραφή του Σεμπά από την Εστορίλ, με τον πορτογαλικό Τύπο να αναφέρει πως εκείνο που έχει απομείνει είναι η διευθέτηση του ποσοστού μεταπώλησης του Βραζιλιάνου εξτρέμ. Όλα δείχνουν ότι ο 23χρονος άσος θα έρθει στην Ελλάδα στις αρχές της νέας εβδομάδας, με τη Δευτέρα να είναι η πιθανότερη ημέρα της έλευσής του.</p>
<p>Πηγή: sport-fm.gr</p>
<div></div>
</div>