<p>Τη νίκη με 2-1 πήρε ο Παναθηναϊκός επί του Παναιτωλικού στο Αγρίνιο, στο παιχνίδι που ολοκλήρωσε την πρώτη αγωνιστική του πρωταθλήματος της Super League. Οι γηπεδούχοι προηγήθηκαν στο 41’ με τον Κάπελ, ενώ τα γκολ των «πράσινων» σημείωσαν οι Καρέλης (51’) και Μπεργκ (84’). </p>
<p>Πατήστε εδώ και δείτε τα γκολ</p>
<p>Ο Παναθηναϊκός μπήκε δυναμικά στο παιχνίδι και από το 6’ μέχρι το 8’ δημιούργησε τρεις φάσεις για γκολ με πρωταγωνιστή τον Καρέλη. Στη συνέχεια οι γηπεδούχοι κέρδισαν μέτρα στο γήπεδο και απείλησαν με τον Κάπελ στο 16’. Μάλιστα, στο 27’ ο Παναιτωλικός σκόραρε με τον Μαρκόφσκι, ωστόσο το γκολ ακυρώθηκε σωστά καθώς ο σκόρερ ήταν σε θέση οφσάιντ. </p>
<p>Η πίεση του Παναιτωλικού καρποφόρησε στο 41’. Μετά από σέντρα του Κάπελ, ο Ταυλαρίδης ακούμπησε με τα χέρια τον Ουάρντα, ο οποίος έπεσε στο έδαφος και κέρδισε πέναλτι. Ο Πάουλο δεν μπόρεσε να νικήσει τον Στιλ, όμως ο Κάπελ πήρε το ριμπάουντ και με πλασέ πέτυχε το 1-0 για τους Αγρινιώτες. </p>
<p>Στο δεύτερο μέρος, ο Παναθηναϊκός μπήκε αποφασισμένος να σκοράρει και δεν άργησε να τα καταφέρει. Αρχικά στο 48’ ο Μπεργκ έχασε σπουδαία ευκαιρία να σπρώξει τη μπάλα στα δίχτυα, ενώ στο 52’ ο Σουηδός εκμεταλλεύτηκε το λάθος του Στεφανάκου και έβγαλε ασίστ στον Καρέλη, ο οποίος ευστόχησε στο τετ α τετ. </p>
<p>Στο 77’ ο Πράνιτς σούταρε άουτ, ενώ το τελικό 2-1 ήρθε στο 84’. Μετά το διώξιμο του Σάντσεθ, ο Μπεργκ εκμεταλλεύτηκε την αδράνεια του Κούσα και με πλασέ διαμόρφωσε το τελικό σκορ. </p>
<p>Π<strong>αναιτωλικός – Παναθηναϊκός 1-2 (Novasports 1)</p>
<p>Γκολ: 41′ Κάπελ – 51′ Καρέλης, 84′ Μπεργκ</p>
<p>Κίτρινες κάρτες: Κάπελ, Παπάζογλου – Κουτρουμπής, Ταυλαρίδης, Μαρινάκης, Λαγός</p>
<p>Κόκκινες κάρτες: –</p>
<p>Παναιτωλικός: Στεφανάκος, Κουτρουμάνος, Κέβιν, Κούσας, Κάπελ, Παπάζογλου, Μάκος (78′ Ρουσκουγιέδα), Μαρκόβσκι, Μπεχεράνο, Πάουλο (75′ Καμαρά), Ουάρντα (86′ Βιγιαφάνες).</p>
<p>Παναθηναϊκός: Στιλ, Μπούρμπος, Κουτρουμπής, Ταυλαρίδης, Νάνο, Λαγός (74′ Σάντσεθ), Ζέκα, Πράνιτς, Νίνης (74′ Πέτριτς), Καρέλης (83′ Καλτσάς), Μπεργκ.</strong></p>