<div>
<section>
<div></div>
<div></div>
</section>
<p>Σύσκεψη με αντικείμενο το ηλεκτρονικό εισιτήριο και την εφαρμογή του από τις ΠΑΕ πραγματοποιήθηκε τη Δευτέρα (28/9) στο υφυπουργείο Αθλητισμού.</p>
<p>Η είδηση ωστόσο προέκυψε διά της πλαγίας οδού, καθώς μέσα από τη διαδικασία της ταυτοποίησης των εισιτηρίων, οι αρμόδιες ΔΟΥ θα αποκτήσουν πρόσβαση στα οικονομικά δεδομένα των ΠΑΕ, πραγματοποιώντας φορολογικούς ελέγχους, μέσω ειδικών κωδικών.</p>
<p>Το «παρών» στη συνάντηση, εκτός από τον υφυπουργό Αθλητισμού Σταύρο Κοντονή και τον ΓΓΑ Ιούλιο Συναδινό, έδωσαν όλοι οι εμπλεκόμενοι φορείς (Υπουργείο Οικονομικών, Διεύθυνση Άμεσης Φορολογίας, Υπουργείο Δικαιοσύνης, Αρχηγείο Ελληνικής Αστυνομίας, Superleague, EΣΑΚΕ, Space Hellas, Viva Service, Ticket Hour), καθώς και εκπρόσωποι των ΠΑΕ Ολυμπιακός, Παναθηναϊκός, ΑΕΚ, Ατρόμητος, Αστέρας Τρίπολης.</p>
</div>