<p>Τι κι αν το πρωί της Τετάρτης η Θύρα 7 Περάματος να τόνιζε μέσω Facebook ότι: «Δεν μπορεί σαν συνειδητοποιημένοι οπαδοί να χαιρόμαστε που θα κλείσουν θύρες άλλων οπαδών», αλλά το μεσημέρι με ανακοίνωση της η Θύρα 7, ξεκαθαρίζει ότι δεν υπάρχει καμία συμπαράσταση «σε αυτούς που τιμωρήθηκαν επειδή προσπάθησαν να σακατέψουν τους παίκτες του Ολυμπιακού».</p>
<p><strong>Αναλυτικά η ανακοίνωση:</strong></p>
<p><em>«Συμπαράσταση σε αυτούς που τιμωρήθηκαν επειδή προσπάθησαν να σακατέψουν τους παίκτες του Ολυμπιακού, από εμάς δε θα δείτε ποτέ.</p>
<p>Είμαστε οι πρώτοι που τα έβαλαν με τον υπουργό, την ώρα που οι άλλοι τον αποθέωναν, θεωρώντας τον υποχείριο τους.<br />
Νόμιζαν πως θα δρουν ανεξέλεγκτοι και ατιμώρητοι, έχοντας ασυλία.</p>
<p>Τον καλούσαν να τελειώσει τον Ολυμπιακό και τη Θύρα 7, και τώρα που γίνεται αυτό που ευαγγελίζονταν τόσο καιρό και τους γύρισε μπούμερανγκ, χαλάνε τον κόσμο.</p>
<p>Καμία συμπαράσταση λοιπόν, σε αυτούς που εις γνώση τους και με τις ευλογίες της διοίκησης τους, καταστρέφουν την ομάδα τους.</p>
<p>Όταν η Θύρα 7 προστατεύει την ομάδα, δέχεται διαφόρων ειδών κακοπροαίρετα σχόλια.</p>
<p>Ο κόσμος του Θρύλου, θα προστατέψει την ομάδα με κάθε τρόπο, όπως άλλωστε κάνει εδώ και πολλά χρόνια.</p>
<p>Γιατί για εμάς, το καλό της ομάδας, είναι πάνω από όλα.</p>
<p>Πάνω από διοικήσεις, μετόχους, παίκτες, οπαδικά εφέ, κτλ.</p>
<p>Και να γνωρίζετε όλοι πως θα συνεχίσουμε να το κάνουμε με κάθε τρόπο και με κάθε κόστος».</em></p>