<p>Δύο παίκτες του Παναθηναϊκού αποκόμισαν μικροπροβλήματα στη χθεσινή νίκη επί της Καλλονής (0-2).</p>
<p>Ο μεν Ντάνιελ Πράνιτς έχει υποστεί σύσπαση προσαγωγών και ακολούθησε θεραπεία, ο δε Μικαέλ Εσιέν έχει σύσπαση δεξιών οπίσθιων μηριαίων και δεν προπονήθηκε. Δεν πρόκειται για κάτι σοβαρό, ωστόσο δεν αποκλείεται ο Αντρέα Στραματσόνι να μη ρισκάρει τη συμμετοχή τους στον αγώνα ρεβάνς για τους «16» του Κυπέλλου με τον ΠΑΣ Γιάννινα, την Πέμπτη στη Λεωφόρο. Άλλωστε το σκορ του πρώτου αγώνα (1-2) δίνει μια σχετική ασφάλεια στους «πράσινους».</p>
<p>Η απόφαση για το αν θα είναι στην αποστολή θα ληφθεί μετά την προπόνηση της Τετάρτης (16:30). Σίγουρα απών θα είναι ο Σέρχιο Σάντσεθ, που είναι τραυματίας.</p>
<p>Πηγή: <a href="http://www.sport-fm.gr/article/podosfairo/panathinaikos/3134520" target="_blank">sport-fm.gr</a></p>