<p>Έφεση κατά της πρωτόδικης απόφασης, άσκησε ο εισαγγελέας στη δίκη του Όσκαρ Πιστόριους, για την υπόθεση του φόνου της Ρίβα Στέενκαμπ από τον γνωστό παραολυμπιονίκη.</p>
<p>Υπενθυμίζεται ότι ο Όσκαρ Πιστόριους έχει καταδικαστεί από δικαστήριο της Νότιας Αφρικής, σε φυλάκιση έως 5 ετών, για φόνο εξ αμελείας (και όχι για ανθρωποκτονία από πρόθεση), της συντρόφου του. </p>
<p>Η Ρίβα Στέενκαμπ πυροβολήθηκε από τον ίδιο τον Φεβρουάριο του 2013, εντός του σπιτιού του, και ενώ βρισκόταν στο μπάνιο. Ο αθλητής ισχυρίζεται ότι την πυροβόλησε κατά λάθος, πίσω από την πόρτα, επειδή θεώρησε ότι επρόκειτο για ληστή ο οποίος είχε εισβάλει στην οικία του.</p>
<p>Σημειώνεται τέλος, ότι την περασμένη εβδομάδα είχε γίνει γνωστό ότι ο διάσημος παραολυμπιονίκης από τη Νότιο Αφρική, θα αφεθεί ελεύθερος υπό περιοριστικούς όρους στις 21 Αυγούστου λόγω καλής διαγωγής, έχοντας εκτίσει μόλις το 1/6 της συνολικής ποινής που του είχε επιβληθεί, μένοντας δέκα μήνες στη φυλακή. </p>