Ο Βλάντο Γιάνκοβιτς αναφέρθηκε στα πολλά λάθη του Παναθηναϊκού και στη λάθος διαχείριση του αγώνα όταν οι φιλοξενούμενοι έφτασαν να είναι μπροστά στο σκορ με +13.

«Το πιο σημαντικό στοιχείο που έκρινε την αναμέτρηση ήταν ότι, όταν πήραμε τη διαφορά των 13 πόντων στην αρχή του δεύτερου δεκαλέπτου και δεν τη διαχειριστήκαμε σωστά» είπε ο 25χρονος φόργουορντ του Παναθηναϊκού και συνέχισε: «Κάναμε λάθη, δεν κάναμε αυτά που μας ζήτησε ο προπονητής μας κι ο Ολυμπιακός μας τιμώρησε και στον αιφνιδιασμό και στο «5 εναντίον 5″. ΟΚ, υπάρχει κι η κούραση λόγω του μικρού ροτέισον που έχουμε εξαιτίας των τραυματισμών, αλλά αυτό δεν είναι δικαιολογία και δεν πρέπει να στεκόμαστε σ” αυτό. Ο Ολυμπιακός πήρε πολλά επιθετικά ριμπάουντ, έβαλε κρίσιμα σουτ κι είχε λύσεις. Εμείς κάναμε λάθη και θα “πρεπε να “μασταν πιο συγκεντρωμένοι. Συνεχίζουμε, είμαστε πεισμωμένοι κι είμαστε αποφασισμένοι να δώσουμε τα πάντα στο ΟΑΚΑ».