<p>Απόψε το βράδυ ξεκινά η φάση των ομίλων της κορυφαίας διασυλλογικής διοργάνωσης με τα τέσσερα πρώτα γκρουπ να συγκρούονται στα γήπεδα της Ευρώπης.</p>
<p>Τα «φώτα» στρέφονται απόψε στο μεγάλο παιχνίδι ανάμεσα στην Μάντσεστερ Σίτι και τη Γιουβέντους για τον 4ο όμιλο. Η «Βέκια Σινιόρα» που θα αγωνιστεί ως φιναλίστ θέλει να ξεκινήσει με θετικό πρόσημο στη διοργάνωση, ενώ οι «πολίτες» που βρίσκονται σε φόρμα δεν έχουν χάσει ακόμα βαθμό στην Πρέμιερ Λιγκ της Αγγλίας. </p>
<p>Στο δεύτερο ματς του ομίλου η κάτοχος του Europa League, Σεβίλλη, φιλοξενεί τη Γκλάντμπαχ.</p>
<p>Στον πρώτο όμιλο η Ρεάλ Μαδρίτης του Ράφα Μπενίτεθ υποδέχεται τη Σαχτάρ Ντόνετσκ, ενώ η Παρί παίζει κόντρα στη Μάλμε. </p>
<p>Στον δεύτερο όμιλο η Μάντσεστερ Γιουνάιτεντ στην επιστροφή της στο Champions League, αντιμετωπίζει την Αϊντχόφεν, την ώρα που στη Γερμανία η Βόλφσμπουργκ παίζει με την ΤΣΣΚΑ Μόσχας. </p>
<p>Τέλος, στον 3ο όμιλο η Γαλατάσαραϊ, φιλοξενεί στην Τουρκία την Ατλέτικο Μαδρίτης του Ντιέγκο Σιμεόνε και η Μπενφίκα θα αντιμετωπίσει την Αστάνα. </p>
<p>Αναλυτικά το πρόγραμμα: </p>
<p><strong>1ος Όμιλος<br />
</strong>21.45 Παρί Σεν Ζερμέν – Μάλμε (OTE Sport 8)<br />
21.45 Ρεάλ Μαδρίτης – Σαχτάρ Ντόνετσκ (ΟΤΕ Sport 3)</p>
<p><strong>2ος Όμιλος<br />
</strong>21.45 Βόλσμπουργκ – ΤΣΣΚΑ Μόσχας<br />
21.45 Αϊντχόφεν – Μάντσεστερ Γιουνάιτεντ (OTE Sport 6)</p>
<p><strong>3ος Όμιλος<br />
</strong>21.45 Γαλατάσαραϊ – Ατλέτικο Μαδρίτης (ΟΤΕ Sport 5)<br />
21.45 Μπενφίκα – Αστάνα </p>
<p><strong>4ος Όμιλος<br />
</strong>21:45 Μάντσεστερ Σίτι – Γιουβέντους (ΟΤΕ Sport 2)<br />
21.45 Σεβίλλη – Γκλάντμπαχ (ΟΤΕ Sport 7)</p>