<p>Η επιστροφή της ΑΕΚ στη Super League συνδυάστηκε με μία επιβλητική εμφάνιση της Ένωσης. Οι «κιτρινόμαυροι» επικράτησαν 3-0 του Πλατανιά και μπήκαν με το… δεξί στο νέο πρωτάθλημα. Το σκορ άνοιξε στο 27’ ο Βάργκας, ενώ στο 47’ Γκάλο με ένα υπέροχο γκολ «καθάρισε» τη νίκη για την ΑΕΚ. Το τελικό 3-0 διαμόρφωσε στο 58’ ο Αραβίδης. </p>
<p>Η ΑΕΚ γιόρτασε την επιστροφή της και χάρισε στον κόσμο της ένα καλό ποδοσφαιρικό θέαμα, αφού μετέτρεψε σε πάρτι το ματς του ΟΑΚΑ, στο οποίο βρέθηκαν περίπου 30.000 φίλοι της. </p>
<p>Μετά τα πρώτα λεπτά του αγώνα και το σουτ που επιχείρησε ο Τζεμπούρ τα πόδια των παικτών της Ένωσης… λύθηκαν και έτσι οι «κιτρινόμαυροι» σκόραραν και έφτασαν στην άνετη επικράτηση. </p>
<p>Στο 27’ ο Βάργκας, μετά από το γύρισμα του Γιόχανσον, βρέθηκε στην πορεία της μπάλας και με προβολή νίκησε τον τερματοφύλακα Ολιμπά και άνοιξε το σκορ. </p>
<p>Στο δεύτερο μέρος το παιχνίδι για την ΑΕΚ έγινε πιο εύκολο, καθώς στο 47’ ο Γκάλο μπήκε στην περιοχή από τα δεξιά και με αριστερό πλασέ σημείωσε το 2-0 «κλειδώνοντας» το θετικό ξεκίνημα για την ομάδα του. </p>
<p>Στο 49’ ο Τζεμπούρ λίγο έλλειψε να χριστεί σκόρερ, όμως δεν μπόρεσε να εκμεταλλευτεί το λάθος του Ολιμπά, ο οποίος ένα λεπτό αργότερα νίκησε σε τετ-α-τετ τον Πλατέλλα. Μάλιστα, στην εξέλιξη της φάσης ο Αραβίδης αστόχησε προ κενής εστίας. </p>
<p>Πάντως, ο φορ της ΑΕΚ «λυτρώθηκε» λίγα λεπτά μετά. Στο 58’ ο Σιμόες επιχείρησε την σέντρα και ο Αραβίδης έστειλε τη μπάλα στα δίχτυα για να διαμορφώσει το τελικό σκορ. </p>
<p>Μέχρι το τέλος του αγώνα το σκορ δεν άλλαξε, ωστόσο στα αξιοσημείωτα συγκαταλέγεται η είσοδος του Ντιέγκο Μπουονανότε στο 75ο λεπτό του αγώνα. </p>
<p><strong>ΑΕΚ – Πλατανιάς 2-0 (Novasports 1)</p>
<p>Γκολ: 27′ Βάργκας, 47′ Γκάλο, 58′ Αραβίδης</p>
<p>Κίτρινες κάρτες: Μπανανά</p>
<p>Κόκκινες κάρτες: –</p>
<p>ΑΕΚ (Τραϊανός Δέλλας): Μπαρόχα, Σοϊλέδης, Τζανετόπουλος, Κολοβέτσιος, Γκάλο, Γιόχανσον, Σιμόες (75′ Μπουονανότε), Αραβίδης, Βάργκας (66′ Ανάκογλου), Πλατέλλας, Τζεμπούρ (52′ Μπαρμπόσα).</p>
<p>Πλατανιάς (Γιώργος Παράσχος): Ολιμπά, Κουλιμπαλί, Μπανανά, Σελίν (70′ Γουνδουλάκης), Βάντερσον, Γκνιάτιτς, Στανισλάβλιεβιτς, Μαχαμάτ, Μενδρινός (55′ Τσουράκης), Γκόμες (55′ Ντίνας), Ανγκούλο. </strong></p>