<p>To»έλα να δεις» έγινε σε παιχνίδι τοπικού πρωταθλήματος (β′ κατηγορία ΕΠΣ Πέλλας), ανάμεσα στον Άγιο Λουκά και στον Πυρσό Πετριάς. Στο 58ο λεπτό και ενώ το ματς ήταν ισόπαλο 2-2, παίκτης του Αγίου Λουκά έριξε αγκωνιά σε αντίπαλο, με αποτέλεσμα να υπάρξει γενική σύρραξη.</p>
<div class="body">
<p>Ο ποδοσφαιριστής που χτύπησε τον 16χρονο αντίπαλο και εν συνεχεία άλλους δύο, στέλνοντάς τους μάλιστα στο Γενικό Νοσοκομείο Έδεσσας, ήταν ο πρώην παίκτης της ΑΕΚ, της Βέροιας και του Λεβαδειακού, ο Γιώργος Κατίδης, που αγωνιζόταν με πλαστό δελτίο.</p>
<p>Πάνω στον γενικό χαμό, οπαδοί εισέβαλαν στο γήπεδο για να «πιάσουν» τον Κατίδη, ο οποίος ωστόσο ξέφυγε. Η Αστυνομία τον αναζητά, αφού είναι εξαφανισμένος (κατάγεται από τον Άγιο Λουκά, χωριό του Νομού Πέλλας). Ο ένας από τους ποδοσφαιριστές χτύπησε πιο σοβαρά, αφού φέρεται να έχει υποστεί κατάγματα στον θώρακα.</p>
</div>