<p>«Αστραπή» και στα 200 μ. αποδείχτηκε ο Τζαμαϊκανός, Γιουσέιν Μπολτ, ο οποίος απέδειξε για άλλη μία φορά ότι ακόμα και εάν βρίσκεται σε κακή αγωνιστική κατάσταση, η πρώτη θέση του βάθρου θα έχει το όνομά του.</p>
<p>Στο παγκόσμιο πρωτάθλημα της Κίνας, ο κορυφαίος Τζαμαϊκανός τερμάτισε πρώτος με 19.55, και παρέμεινε ανίκητος στις μεγάλες διοργανώσεις από το 2008. O Τζάστιν Γκάτλιν ήρθε 2ος με 19.74 και ο Ανάσο Τζομποντουάνα (Ν. Αφρική) 3ος με 19.87.</p>
<p>Ο χρόνος του Μπολτ ήταν η 5η καλύτερη επίδοση όλων των εποχών, ενώ ο υπεραθλητής κατέχει και το παγκόσμιο ρεκόρ στο άθλημα, με 19,19 δευτερόλεπτα.</p>
<p>Αξιοσημείωτη, όμως, ήταν και η επίδοση τους Ανάσο Τζομποντγουάνα από τη Νότια Αφρική, ο οποίος κατέκτησε την τρίτη θέση, πραγματοποιώντας εθνικό ρεκόρ, στα 19,87 δευτερόλεπτα.</p>
<p>Με τη νίκη του, ο Μπολτ συνεχίζει την εντυπωσιακή κυριαρχία του στους αγώνες ταχύτητας. έχοντας τερματίσει πρώτος στους 11 από τους 12 τελευταίους αγώνες 100 ή 200 μέτρων σε Ολυμπιακούς Αγώνες και Παγκόσμια Πρωταθλήματα.</p>
<p>Μοναδική του «απώλεια» ήταν το αγώνισμα των 100 μέτρων στο Παγκόσμιο Πρωτάθλημα του 2011, όπου ακυρώθηκε λόγω πρόωρης εκκίνησης.</p>