<p>Έκπληκτος από την αφοσίωση των Άγγλων οπαδών στις ομάδες τους είναι ο Τσάβι αναφέροντας το χαραξτηριστικό παράδειγμα της περσινής Μάντσεστερ Γιουνάιτεντ</p>
<p>«<em>Ο Μάτα μού είχε πει πως όταν τη σεζόν 2013/14 η Μαν. Γιουνάιτεντ τερμάτισε έβδομη, ο κόσμος τη χειροκροτούσε στο τελευταίο παιχνίδι. Και ήταν έβδομοι! Αν αυτό είχε συμβεί σε μας στην Μπαρτσελόνα, θα ήθελαν να μας σκοτώσουν μέσα στα αυτοκίνητά μας</em>», δήλωσε ο Τσάβι.</p>
<p>«<em>Ανέκαθεν σεβόμουν τους Άγγλους φιλάθλους. Γι’ αυτούς το ποδόσφαιρο είναι θρησκεία και φωνάζουν για την ομάδα τους από το πρώτο λεπτό. Εκεί σέβονται το επάγγελμα του ποδοσφαιριστή, κάτι που δεν γίνεται στην Ισπανία, όπου ο κόσμος πιστεύει πως ζεις καλά, είσαι ακριβοπληρωμένος και δεν δουλεύεις. Αυτό δεν είναι αλήθεια</em>», πρόσθεσε.</p>