<p>Ο Γιούργκεν Κλοπ είδε οπαδούς της Λίβερπουλ να αποχωρούν νωρίτερα από το γήπεδο στο παιχνίδι με την Κρίσταλ Πάλας. Απογοητεύτηκε και τους το είπε!</p>
<p>«Το τέρμα το δεχθήκαμε στο 82ο λεπτό. Είχαμε πολλά λεπτά μέχρι και τη λήξη (οκτώ λεπτά ήταν οι καθυστερήσεις) αλλά παρόλα αυτά είδα ανθρώπους να αποχωρούν από το γήπεδο. Γύρισα προς τις κερκίδες και τους είδα να φεύγουν. Ναι, εκείνη την στιγμή ένιωσα πραγματικά μόνος μου», τόνισε ο Γιούργκεν Κλοπ ο οποίος συνέχισε φέρνοντας ένα παράδειγμα από την ατμόσφαιρα που επικρατεί στο γήπεδο της Ντόρτμουντ από τους οπαδούς της ομάδας.</p>
<p>«Όταν περπατάς στη φυσούνα του γηπέδου και βγαίνεις στον αγωνιστικό χώρο, νιώθεις ότι τα πάντα εκρήγνυνται. Είναι σαν να γεννιέσαι, η μόνη διαφορά είναι ότι συνήθως στις γεννήσεις δεν υπάρχει τόσο πολλά άτομα», τόνισε ο Κλοπ.</p>