<p>Το πρώτο βήμα για την έναρξη της Basket League θα γίνει το Σάββατο (10/10) στο Μουσείο Μπενάκη, με την κλήρωση και τις βραβεύσεις, στις οποίες σάρωσαν Ολυμπιακός, Παναθηναϊκός και… Βεζένκοφ.</p>
<p><u><strong>Η ανακοίνωση: </strong></u></p>
<p>«<em>Η αντίστροφη μέτρηση για την έναρξη της Basket League ΣΚΡΑΤΣ της αγωνιστικής χρονιάς 2015-16, η οποία έχει προγραμματιστεί για το Σάββατο 10 Οκτωβρίου, θα αρχίσει με την κλήρωση που θα πραγματοποιηθεί την προσεχή Τρίτη (22/9) στις 19:00 στο Μουσείο Μπενάκη (Πειραιώς 138) και θα μεταδοθεί τηλεοπτικά από το κανάλι Novasports 3.</p>
<p>Πριν την διεξαγωγή της κλήρωσης θα βραβευθούν:</p>
<p>Η ΚΑΕ Ολυμπιακός για την κατάκτηση του τίτλου του Πρωταθλητή Ελλάδας για την σεζόν 2014-15.</p>
<p>Η ΚΑΕ Παναθηναϊκός για την κατάκτηση του τίτλου του Κυπέλλου Ελλάδας για την αγωνιστική χρονιά 2014-15.</p>
<p>Οι ΚΑΕ ΚΑΟΔ American Genetics, Κολοσσός H Hotels και Κόροιβος για το ήθος που επέδειξαν κατά την διάρκεια της Basket League ΣΚΡΑΤΣ της περασμένης σεζόν.</p>
<p>Ο Γιάννης Σφαιρόπουλος που αναδείχθηκε Κορυφαίος Προπονητής της Basket League ΣΚΡΑΤΣ 2014-15 μετά από ψηφοφορία στην οποία συμμετείχαν φίλαθλοι, εκπρόσωποι των ΜΜΕ, αρχηγοί και προπονητές των 14 ομάδων του Πρωταθλήματος.</p>
<p>Ο Μπράιαντ Ντάνστον ως Κορυφαίος Αμυντικός Παίκτης του Πρωταθλήματος 2014-15.</p>
<p>Οι Λουκάς Μαυροκεφαλίδης, Κώστας Σλούκας, Γιώργος Πρίντεζης, Βασίλης Σπανούλης και Αλέξανδρος Βεζένκοφ ως μέλη της Καλύτερης Πεντάδας της Basket League ΣΚΡΑΤΣ για την σεζόν 2104-15.</p>
<p>Ο Γιώργος Πρίντεζης ως Αγαπημένος Παίκτης του Γυναικείου Κοινού για την Basket League ΣΚΡΑΤΣ της αγωνιστικής χρονιάς 2014-15.</p>
<p>Ο Αλέξανδρος Βεζένκοφ ως MVP, Πιο Βελτιωμένος Παίκτης και Καλύτερος Νέος Παίκτης (κάτω των 22 ετών) για το Πρωτάθλημα της περασμένης σεζόν</em>».</p>