<div>
<div><a href="http://www.freskanea.com/wp-content/uploads/2015/08/180935.jpg" target="_blank"><img title="180935" src="http://www.freskanea.com/wp-content/uploads/2015/08/180935.jpg" alt="" width="645" height="350" /></a></div>
<div></div>
<div></div>
<p>Το κενό που έχει εντοπίσει και ο Μάρκο Σίλβα στο κέντρο της άμυνας φαίνεται ότι είναι έτοιμος να καλύψει ο Ολυμπιακός, αφού σύμφωνα με όλα τα δεδομένα ο Μανουέλ ντα Κόστα είναι ο εκλεκτός των «ερυθρολεύκων».</p>
<p>Το όνομα του 29χρονου σέντερ μπακ βρίσκεται τις τελευταίες μέρες στην πρώτη γραμμή της επικαιρότητας των νταμπλούχων Ελλάδας και όπου υπάρχει καπνός, υπάρχει και… φωτιά, όπως προκύπτει και από τα λεγόμενα του προέδρου της Σίβασπορ, Μεσνούν Οτιακμάζ.</p>
<p>«Έχουμε συμφωνήσει με τον Ολυμπιακό για την παραχώρηση του Μανουέλ και η μεταγραφή θα πραγματοποιηθεί εφόσον συμφωνήσει και ο ποδοσφαιριστής», τόνισε στα τουρκικά ΜΜΕ ο ισχυρός άνδρας της Σίβασπορ, ανακοινώνοντας ουσιαστικά τη συμφωνία όλων των εμπλεκόμενων πλευρών.</p>
<div></div>
<p>Η συμφωνία με τον παίκτη φαίνεται να αποτελεί μια τυπική διαδικασία, αφού και ο ίδιος ο Πορτογάλος πιέζει τις τελευταίες ώρες ώστε να προχωρήσουν οι διαπραγματεύσεις των δύο ομάδων.</p>
<p>Πηγή: sport-fm.gr</p>
<div></div>
<div></div>
<div></div>
</div>