<p>Η δυναμικότητα του αντιπάλου, η έδρα του και τα αγωνιστικά προβλήματα του Παναθηναϊκού προβληματίζουν τον Σάσα Τζόρτζεβιτς εν όψει Μπαρτσελόνα.</p>
<p>«<em>Είναι ένας κλασσικός αγώνας Ευρωλίγκας. Μια γιορτή για την διοργάνωση. Έχουμε κάποια θέματα τραυματισμών. Ο Γιάνκοβιτς λόγω προβλήματος στη μέση έμεινε πίσω, ενώ ο Κούζμιτς θα δούμε αν θα μπορέσει να μας βοηθήσει λίγο. Η Μπαρτσελόνα είναι μια πολύ δυνατή ομάδα, έμπειρη, με πολύ καλούς αθλητές. Οι νέοι παίκτες της είναι πολύ αθλητικοί. Εμείς θα πάμε εκεί για το καλύτερο. Η αποστολή μας είναι ιδιαίτερα δύσκολη με αυτές τις συνθήκες και αυτό σημαίνει πως θα δώσω χρόνο και στους νέους παίκτες της ομάδας</em>», τόνισε ο Σέρβος τεχνικός λίγο πριν την αναχώρηση: «<em>Η Μπαρτσελόνα έχει πάρει τέσσερις νίκες στα πέντε παιχνίδια της. Είναι μια έμπειρη ομάδα, με πολλές λύσεις και στο γήπεδό της είναι ακόμη πιο δυνατή. Δεν υπάρχει ομάδα που έχει τέσσερα στα πέντε και να μπορείς να πεις ότι δεν έχει ξεκινήσει καλά τη σεζόν</em>», πρόσθεσε.</p>