Στο στόχαστρο της Μάντσεστερ Γιουνάιτεντ έχει μπει, σύμφωνα με βρετανικά δημοσιεύματα, ο Σέρχιο Ράμος. Όπως αναφέρουν, η ομάδα του Φαν Χάαλ είναι έτοιμη να κάνει κίνηση για τον έμπειρο αμυντικό της Ρεάλ.

Συγκεκριμένα, σύμφωνα με την «Daily Star», οι Μαδριλένοι δεν είναι διατεθειμένοι να προφέρουν τα 14 εκατ. που ζητάει ο Ισπανός και οι «κόκκινοι διάβολοι» προσπαθούν να το εκμεταλλευτούν με μια πρόταση 37 εκατ. για να τον κάνουν δικό τους.

Μάλιστα, ο αδερφός και μάνατζερ του Ράμος, ο Ρενέ, φέρεται να έχει δηλώσει: «ίσως να είναι καλύτερα, τελικά, να κλείσει σε άλλη ομάδα την καριέρα του» και να τονίζει με… νόημα ότι «στο ποδόσφαιρο όλα αλλάζουν γρήγορα, οπότε πρέπει να απολαμβάνουμε τη στιγμή».