<div id="post-body-3409137573191060891" class="post-body entry-content">
<div>
<div class="group-left clearfix">
<div class="field field-name-summary field-type-ds field-label-hidden">
<div class="field-items">
<div class="field-item even">
<p>Ο Δημήτρης Μελισσανίδης δικαιώθηκε οριστικά στην υπόθεση ξυλοδαρμού του Χριστόφορου Ζωγράφου και ετοιμάζεται να κινηθεί νομικά εναντίον όσων τον ενέπλεξαν!</p>
</div>
</div>
</div>
</div>
<div class="group-footer">
<div class="field field-name-article-full-ad field-type-ds field-label-hidden"></div>
<div class="field field-name-article-body field-type-ds field-label-hidden">
<div class="field-items">
<div class="field-item even">
<div class="body">
<p>Απορρίφθηκε η αίτηση του πρώην επικεφαλής της ΚΕΔ κατά της αρχειοθέτησης της υπόθεσης του ξυλοδαρμού του, σε ό,τι αφορά τον ιδιοκτήτη της Aegean, ο οποίος περνά πλέον στην αντεπίθεση και κινείται νομικά κατά όσων τον ενέπλεξαν στην υπόθεση.</p>
<p>Τα… προηγούμενα επεισόδια είναι λίγο πολύ γνωστά: Στις 13 Νοεμβρίου 2014, ο Χριστόφορος Ζωγράφος δέχθηκε επίθεση από αγνώστους και ακολούθησαν επώνυμες καταγγελίες, αρχικά από τον πρόεδρο της ΠΑΕ Ολυμπιακός, Βαγγέλη Μαρινάκη, και ακολούθως από τον ίδιο τον τότε αναπληρωτή πρόεδρο της ΚΕΔ, οι οποίες ενέπλεκαν στον ξυλοδαρμό τον Δημήτρη Μελισσανίδη.</p>
<div class="related-content floated">
<div class="trigger-overlay" data-trigger="#related-overlay-110068">
<div class="media-thumb">
<div class="image-thumb main-photo-style custom-style"><img class="" title="Σχετκό Περιεχόμενο" src="http://www.sdna.gr/sites/default/files/styles/main-photo/public/article/2015/02/19/TIGRIS.JPG?itok=Zkc5dY0l" alt="Σχετκό Περιεχόμενο" width="635" height="385" /></div>
</div>
<div class="cinfo"></div>
</div>
</div>
<p>Την υπόθεση είχε αναλάβει ο αθλητικός εισαγγελέας Κωνσταντίνος Σιμιτζόγλου, ο οποίος πήρε μαρτυρικές καταθέσεις από όλους τους εμπλεκόμενους και έπειτα από έρευνα έξι μηνών, ουσιαστικά απήλλαξε τον ιδιοκτήτη της Aegean, με την απόφαση να αναφέρει ότι «εκδόθηκε εν μέρει απορριπτική διάταξη κατ άρθρο 47ΚΠΔ που αφορά καταγγελίες σε βάρος παράγοντα του ποδοσφαίρου καθόσον σύμφωνα με την εισαγγελική έρευνα δεν προέκυψαν επαρκείς ενδείξεις για την άσκηση ποινικής δίωξης».</p>
<p>Αυτό που δεν είχε δει το φως της δημοσιότητας ήταν η κίνηση του κ. Ζωγράφου να καταθέσει προσφυγή κατά της αρχειοθέτησης της υπόθεσης, επιδιώκοντας ουσιαστικά να ανοίξει ξανά ο φάκελος, σε ό,τι αφορά στην πιθανή εμπλοκή του Δημήτρη Μελισσανίδη. Η απόφαση βγήκε χθες και ήταν απορριπτική, δικαιώνοντας τόσο την κρίση του κ. Σιμιτζόγλου, όσο και τον Μελισσανίδη, ο οποίος εξ αρχής τόνιζε ότι δεν είχε καμία σχέση με την συγκεκριμένη υπόθεση.</p>
<p>Μάλιστα, οι πληροφορίες αναφέρουν ότι ο Δημήτρης Μελισσανίδης περίμενε το τελευταίο διάστημα την έκδοση (και) αυτής της απόφασης και πως από τη στιγμή που απαλλάχθηκε οριστικά και αμετάκλητα, σκοπεύει να περάσει στην αντεπίθεση και να κινηθεί νομικά εναντίον όλων όσοι τον ενέπλεξαν σε αυτή την υπόθεση.</p>
</div>
</div>
</div>
</div>
</div>
<div style="clear: both;"> SDNA</div>
</div>
</div>