<p>Ο Μίκαελ Σουμάχερ 22 μήνες μετά το ατύχημά του στο θέρετρο Μεριμπέλ στις Άλπεις προσπαθεί να αναρρώσει.<br />
Βρίσκεται στην έπαυλη της οικογένειας στην Ελβετία και συγκεκριμένα στην Λίμνη της Γενεύης. Στο πλευρό του έχει καθημερινά 24 ώρες το 24ωρο και επτά μέρες την εβδομάδα δεκαπέντε άτομα ιατρικό προσωπικό που τον βοηθούν σε όλα και τον προσέχουν.</p>
<p>Σύμφωνα με το ρεπορτάζ της βρετανικής εφημερίδας Express, ο Σουμάχερ, εξακολουθεί να μη μπορεί να μιλήσει ή να περπατήσει και να έχει περιορισμένη επαφή με το περιβάλλον. Κανείς δεν τον έχει ξεχάσει και ακόμα και οι πρώην συναγωνιστές του αλλά και αντίπαλοι στις πίστες είναι στο πλευρό του. Όλοι περιμένουν ένα μικρό θαύμα και παρότι ξέρουν ότι είναι δύσκολο να επανέλθει στο 100% στην προηγούμενη κατάστασή του, ελπίζουν πως θα έχει τουλάχιστον μια αισθητή βελτίωση.</p>
<p>&nbsp;</p>