<p>Στο στόχαστρο του Ολυμπιακού βρίσκεται ο Τζουζέπε Ρόσι, σύμφωνα με δημοσίευμα της Corriere dello Sport. Στο εν λόγω άρθρο αναφέρεται πως μετά την μετακόμιση του Τσέρτσι στην Τζένοα ως δανεικός από την Ατλέτικο Μαδρίτης, την επικείμενη μεταγραφή του Περότι στην Ρόμα από τους «ροσομπλού», εγκαταλείπεται η περίπτωση του Ρόσι.</p>
<p>Κάπως έτσι, μετά από το παραπάνω&#8230; μεταγραφικό ντόμινο, ο Ιταλός επιθετικός με θητεία σε Μάντσεστερ Γιουνάιτεντ, Νιουκασλ, Πάρμα και Βιγιαρεάλ, φαίνεται πως βρίσκεται στη λίστα του Ολυμπιακού. Ωστόσο, η Corriere dello Sport αναφέρει πως για να φύγει ο ποδοσφαιριστής από τη Φιορεντίνα, οποιοσδήποτε σύλλογος επιθυμεί να τον αποκτήσει πρέπει να καταβάλει το ποσό των 10-12 εκ. ευρώ. Χρήματα, τα οποία όπως καταλαβαίνει κανείς, είναι δύσκολα να δώσει μια ελληνική ομάδα.</p>
<p>Πηγή ΣΠΟΡ ΦΜ</p>