<p>Λίγες μέρες πριν την έναρξη του ετήσιου πρωταθλήματος τένις, US Open, στην Νέα Υόρκη η Nike οργανώνει μια συνάντηση για μερικές από τις μεγαλύτερες προσωπικότητες του αθλήματος. Το νέο video της αθλητικής εταιρίας Nike μοιάζει με συνάντηση τάξης παλιών συμμαθητών, και καταφέρνει διαφημίζοντας τα προϊόντα της να διδάξει και λίγη από την ιστορία του τένις.</p>
<p>Δεν είναι μια νέα σκέψη αφού η εταιρεία είχε ακολουθήσει το ίδιο σενάριο και την δεκαετία του ’90, με τους αστέρες του αθλήματος, Αντρέ Αγκάσι και Πιτ Σάμπρας, να παίζουν τένις στο κέντρο της Νέας Υόρκης, Όμως αυτή την φορά η εταιρία εμπλούτισε το σκηνικό με πολλά ακόμα μεγάλα ονόματα από το σήμερα αλλά και το χτες.</p>
<p>Ναδάλ, Σαράποβα, Γουίλιαμς, Κύργιος, Φέντερερ, Ντιμιτρόφ, Μπουσάρ και Κις, φωτογραφήθηκαν μαζί με τους Αγκάσι, Σάμπρας και ΜακΕνρόε σε μια στιγμή που «ένωσε» διαφορετικές δεκαετίες.</p>
<p>Ο θρύλος του τένις, Τζον ΜακΕνρόε ανέλαβε το ρόλο του διαιτητή ενώ οι, Αγκάσι και Σάμπρας, οι οποίοι είχαν πρωταγωνιστήσει στο παλιό διαφημιστικό έγιναν… οδηγοί ταξί για χάρη του event, όπως ακριβώς δηλαδή είχαν εμφανιστεί και στο αυθεντικό διαφημιστικό τρέιλερ πριν από σχεδόν 20 χρόνια.</p>
<p>paraskhnio.gr</p>