Ο Ραφίκ Τζιμπούρ μίλησε για την απόφασή του να επιστρέψει στην ΑΕΚ, μετά την αποχώρησή του τον Ιανουάριο του 2011 και τόνισε ότι περισσότερο γύρισε στην Ένωση για τον κόσμο.

Ο Αλγερινός φορ ανέφερε στο «Goal»: «Γύρισα στην ΑΕΚ για τον κόσμο. Γουστάρω αυτόν τον κόσμο και ξέρω πως με γουστάρουν και αυτοί. Έχω πολύ υψηλούς στόχους με την ΑΕΚ. Τα πράγματα δεν είναι όπως παλιά στην ομάδα. Η ΑΕΚ έχει πλέον δομές, έχει σταθερή ηγεσία και οργάνωση, μπορεί να βρει λύσεις σε όλα και είναι έτοιμη να διεκδικήσει την κατάκτηση της κορυφής.

Έχω εμπειρία, είμαι πιο έτοιμος και ξέρω καλά τι θέλω και πως θα το πάρω. Πιστεύω στην ομάδα, πιστεύω στον εαυτό μου και έχω εμπιστοσύνη πως θα τα καταφέρουμε. Είμαι εδώ για να τα κερδίσω όλα μαζί με την ΑΕΚ. Θα δώσω το 200% για να πετύχει η ΑΕΚ τους στόχους της».