<p>Απόλυτα ικανοποιημένος εμφανίστηκε ο Τραϊανός Δέλλας μετά τη νίκη της ομάδας του κόντρα στον Πλατανιά.</p>
<p>«Τα παιδιά εφάρμοσαν το πλάνο που είχαμε και τους αξίζουν συγχαρητήρια. Ένα μεγάλο ευχαριστώ και στον κόσμο που ήρθε για να στηρίξει την προσπάθειά μας» δήλωσε ο Τραιανος Δέλλας.</p>
<p>Μιλώντας στην κάμερα της Nova, τόνισε: «Αξίζουν πολλά συγχαρητήρια στα παιδιά. Θεωρώ ότι δεν απειληθήκαμε καθόλου. Κυκλοφορήσαμε σωστά την μπάλα, βάλαμε τρία γκολ και νομίζω ότι ευχαριστήσαμε τον κόσμο που ήρθε να μας δει. Τον ευχαριστούμε και για την παρουσία του. Μέρα με τη μέρα θα γινόμαστε καλύτεροι.</p>
<p>enikos.gr</p>