<p>Ο <strong>Κώστας Παπανικολάου</strong> βρίσκεται και πάλι στην Ελλάδα για χάρη του Ολυμπιακού!</p>
<p>Ο 25χρονος φόργουορντ, εμφανώς κουρασμένος από το πολύωρο ταξίδι, που ξεκίνησε χθες από το Ντένβερ, έφτασε μέσω Φρανκφούρτης στην Αθήνα, με το αεροπλάνο του να προσγειώνεται λίγο μετά τις 17:30 στο «Ελ. Βενιζέλος».</p>
<p>Στο αεροδρόμιο τον υποδέχθηκαν άνθρωποι του Ολυμπιακού και «ερυθρόλευκοι» οπαδοί που του φώναζαν «Κώστα, αλάνι, για πάντα στο λιμάνι».</p>
<p>Παρά την κούραση, ο Κώστας Παπανικολάου έκανε τις πρώτες του δηλώσεις ως παίκτης -και πάλι- των Πειραιωτών.</p>
<p>«<em>Δεν υπάρχει λόγος για πολλά λόγια. Είναι ώρα για δουλειά! Πρέπει να ξεκουραστώ, να προσαρμοστώ και από εκεί και πέρα, να κάνουμε ό,τι καλύτερο. Έχω πολύ δρόμο να καλύψω, να μάθω τα συστήματα της ομάδας. Έρχομαι σε ένα γνώριμο περιβάλλον και ήρθα για να πολεμήσω, να φανώ αντάξιος</em>», είπε.</p>
<p>Πηγή ΣΠΟΡ ΦΜ</p>