Την 6η θέση στο παγκόσμιο πρωτάθλημα υγρού στίβου του Καζάν κατέκτησε η εθνική ομάδα υδατοσφαίρισης γυναικών, μετά την ήττα από την Κίνα στα πέναλτι (12-13).

Ο αγώνας για τις θέσεις 5-6 δεν ανέδειξε νικητή στην κανονική του διάρκεια, καθώς 1΄.12΄΄ πριν το φινάλε η Ασημάκη πέτυχε το γκολ με το οποίο έγινε το 9-9, και στον υπόλοιπο χρόνο δεν άλλαξε τίποτα.

Στη «ρώσικη ρουλέτα», όμως, οι Κινέζες αποδείχθηκαν πιο τυχερές, και πήραν το ματς και ταυτόχρονα την 5η θέση στο τουρνουά.

Αξίζει να σημειωθεί ότι η εθνική γυναικών είχε πάρει την ίδια θέση (6η) και πριν από δύο χρόνια στη Βαρκελώνη.