<div>
<p>Aυτό θα πει εντυπωσιακή εμφάνιση. Ο Κώστας Μήτρογλου πέτυχε χατ-τρικ το βράδυ της Παρασκευής στο εκτός έδρας 5-0 της Μπενφίκα απέναντι στην Μπελενένσες σκοράροντας για πέμπτο διαδοχικό ματς και φτάνοντας τα 12 γκολ στο πρωτάθλημα και έκανε άπαντες να στρέψουν τα βλέμματά τους πάνω τους, με επικεφαλής τις αθλητικές εφημερίδες της Πορτογαλίας.</p>
</div>
<div class="body">
<p>Είναι χαρακτηριστικό πως και στις τρεις μεγάλες εφημερίδες (Record, O’Jogo, A Bola) υπάρχει πανηγυρική φωτογραφία από τους παίκτες των «αετών» όπου φιγουράρει σε πρώτο πλάνο ο πρώην άσος του Ολυμπιακού, με την «A Bola» να έχει μάλιστα τον τίτλο «Αχόρταγοι″ θέλοντας να δώσει έμφαση στο ευρύ σκορ υπέρ της Μπενφίκα.</p>
<p>«Πέντε αστέρια» είναι ο τίτλος της «“Record» ενώ η «O’Jogo» καταπιάνεται με την εξωτερική εμφάνιση του Μήτρογλου έχοντας τίτλο «Σκληρή γενειάδα» (Barba rija)!</p>
<div><img class=" aligncenter" title="" src="http://www.sport24.gr/incoming/article3894197.ece/BINARY/original/a1.jpg" alt="" /></div>
<p><em><em> </em></em></p>
<div class="inlineElementPicture"><img class=" aligncenter" title="" src="http://www.sport24.gr/incoming/article3894198.ece/BINARY/original/a2.jpg" alt="" /></div>
<div class="inlineElementPicture"><img class=" aligncenter" title="" src="http://www.sport24.gr/incoming/article3894199.ece/BINARY/original/a3.jpg" alt="" /></div>
<p><em>«</em>Σπουδαία βραδιά!! Ευχαριστώ όλους τους οπαδούς της Μπενφίκα», ήταν το μήνυμα του Κώστα Μήτρογλου λίγο μετά το φινάλε του ματς μέσω της προσωπικής του σελίδας στο Twitter.</p>
<p>Φυσικά δεν ήταν μόνο τα πορτογαλικά ΜΜΕ που στάθηκαν ιδιαίτερα στην εκτελεστική δεινότητα του «Πιστολέρο» (4ος σκόρερ στο πρωτάθλημα πίσω από τον συμπαίκτη του Ζόνας και τους Σλιμανί και Μορέιρα) αλλά και αρκετοί φίλαθλοι, είτε της Μπενφίκα είτε της Φούλαμ, μέσω σχολίων τους στα social media μετά τη λήξη του ματς.</p>
</div>