<p>Με αποκλεισμό τεσσάρων ετών τιμωρήθηκε η Ρωσίδα σφυροβόλος Μαρία Μπεσπαλόβα από την ομοσπονδία στίβου της χώρας της, για παραβάσεις του κανονισμού περί ντόπινγκ.</p>
<p>Η 29χρονη αθλήτρια, παρούσα στους Ολυμπιακούς Αγώνες του Λονδίνου το 2012 και πρώτη στο Ευρωπαϊκό Κύπελλο του 2008, τιμωρήθηκε μετά την αποστολή από την IAAF των απαραίτητων αποδεικτικών στοιχείων για την παράβαση.</p>
<p>Η ομοσπονδία της χώρας προχώρησε στην τιμωρία άλλων τεσσάρων αθλητών, για τον ίδιο λόγο. </p>
<p>Συγκεκριμένα, στον δρομέα μεσαίων αποστάσεων Βλας Μπρεντίκιν και στον 400άρη Γιάροσλαβ Κολόποφ επιβλήθηκε τετραετής αποκλεισμός.</p>
<p>Ακόμη, η δις πρωταθλήτρια Ρωσίας στα 5.000μ Μαρία Κονοβάλοβα θα μείνει εκτός δράσης για δύο χρόνια, ενώ ο αθλητής του βάδην  (10 και 50 χιλιόμετρα) Εβγκένι Νουστάεφ τιμωρήθηκε με εξάμηνο αποκλεισμό.</p>