<p>Παγκόσμιο σοκ έχουν προκαλέσει οι συλλήψεις πρώην και νυν στελεχών της FIFA, για απάτες, ηλεκτρονικές παρακολουθήσεις και ξέπλυμα χρήματος, μέσα στις οποίες είναι και ο ελληνικής καταγωγής Κώστας Τάκκας</p>
<p>Οι Ελβετικές αρχές έκαναν γνωστά τα ονόματα των στελεχών της FIFA που συνελήφθησαν για υποθέσεις διαφθοράς σε έφοδο, έπειτα από αίτημα των αμερικανικών αρχών.</p>
<p>Η πιο σημαντική σύλληψη είναι αυτή του αντιπροέδρου της εκτελεστικής επιτροπής της ΦΙΦΑ Τζακ Γουέμπ από τα Νησιά Κέιμαν, ο οποίος στο παρελθόν είχε χαρακτηριστεί από τον Ζεπ Μπλάτερ ως πιθανός διάδοχός του στην προεδρία της παγκόσμιας ομοσπονδίας.</p>
<p>Μέσα σε αυτά τα ονόματα είναι και ο ελληνικής καταγωγής Κώστας Τάκκας, που επί 15 χρόνια ήταν γενικός γραμματέας της ποδοσφαιρικής ομοσπονδίας των Νησιών Κεϊμάν. Aπό τον Φεβρουάριο του 2014 είναι ο γενικός διευθυντής οικονομικών και λογιστικών υπηρεσιών της εταιρείας Abakan Inc.</p>
<p>Επίσης, είναι γενικός διευθυντής οικονομικών –από τον Δεκέμβριο του 2010- της Feigeda Electronic Technology Inc, διευθυντής οικονομικών και λογιστικών υπηρεσιών και μέλος του Δ.Σ. –από τις 27 Ιουλίου 2009- της Sonnen Corp καθώς και μέλος του Ινστιτούτου Ορκωτών Λογιστών στην Αγγλία και την Ουαλία.</p>
<p>Υπήρξε αντιπρόεδρος Οικονομικών της Paytel Industries Ltd. (1992-1994) και της Westward Exploration Ltd από το 1991 έως το 1995, ενώ το πτυχίο του είναι από το Imperial College of Science and Technology του Λονδίνου το 1978.</p>
<p>&nbsp;</p>