<p>Στην παραδοχή ότι το κλίμα στον Παναθηναϊκό μετά και την αποχώρηση του Γιάννη Αναστασίου είναι βαρύ προχώρησε ο Κώστας Τρινταφυλλόπουλος μιλώντας στην Nova.</p>
<p><em>«Το κλίμα είναι βαρύ γενικά πέρα της αποχώρησης του προπονητή και σε αυτό παίζουν ρόλο και τα αποτελέσματα των δυο τελευταίων παιχνιδιών. Είμαστε υποχρεωμένοι να αλλάξουμε, να συγκεντρωθούμε και να δουλέψουμε για το ματς του Σαββάτου»</em>, τόνισε και συνέχισε:</p>
<p><em>«Είναι σημαντικό ερώτημα πως θα αντιδράσουμε. Στόχος είναι οι τρεις βαθμοί. Νομίζω πως είναι δύσκολο να αλλάξει η εικόνα της ομάδας από τη μια στιγμή στην άλλη. Δεν έχουμε δείξει φέτος αυτό που είμαστε και μπορούμε. Προπονούμαστε σκληρά. Οι 8 βαθμοί μακριά από τη κορυφή είναι αρκετοί, αλλά ακόμα είναι νωρίς. Είναι ακόμα Νοέμβρης, κοιτάμε το παιχνίδι του Σαββάτου και τους τρεις βαθμούς για να αλλάξει η ψυχολογία μας»</em>, κατέληξε.</p>