<p>Συγκλόνισε το κατάμεστο ΟΑΚΑ, στο περιθώριο της μεγάλης γιορτής του Παναθηναϊκού ο Θανάσης Γιαννακόπουλος.</p>
<p>Ο εμβληματικός παράγοντας του ΠΑΟ, βράβευσε τους Διαμαντίδη, Φώτση, Αλβέρτη, Μποντίρογκα, Βράνκοβιτς και αφότου αποθεώθηκε πέταξε την ατάκα, δείγμα της παναθηναϊκής τρέλας και βαθιάς αγάπης που έχει. «Αγαπημένοι μου φίλοι, σας ευχαριστώ για τη σημερινή σας παρουσία, καθώς ακολουθείτε παντού την παναθηναϊκή ιδέα. Θέλω να κάνω μια παράκληση. Όταν πεθάνω, θέλω να με θάψετε με τη σημαία του Παναθηναϊκού», είπε χαρακτηριστικά! «Θέλω να πω ένα μεγάλο ευχαριστώ σε κάθε Παναθηναϊκό, σε οποιαδήποτε γωνιά της γης. Εγώ θα κάνω ό,τι μπορώ για την ομάδα, μέχρι να πεθάνω. Είχα και έχω μια αδυναμία στον Μποντιρόγκα. Είδατε ότι με αγκάλιασε και με φίλησε δύο φορές», πρόσθεσε.</p>
<p>&nbsp;</p>