<p>Επιβεβαιώθηκαν οι φόβοι στην Άρσεναλ σχετικά με τους τραυματισμούς των Σάντι Καθόρλα και Αλέξις Σάντσες.</p>
<p>Όπως αναφέρει η «Mirror», ο Χιλιανός μεσοεπιθετικός θα μείνει νοκ-άουτ για τρεις εβδομάδες, έπειτα από το πρόβλημα που αποκόμισε στον μηρό κόντρα στη Νόριτς. Έτσι, θα χάσει σίγουρα τον «τελικό» των κανονιέρηδων στο Champions League στις 9 Δεκεμβρίου στο «Καραϊσκάκη» κόντρα στον Ολυμπιακό.</p>
<p>Το ίδιο ισχύει και για τον Σάντι Καθόρλα, που αντιμετωπίζει πρόβλημα στον μηρό. Στην περίπτωση του Ισπανού δεν έχει γίνει ξεκάθαρο το ακριβές διάστημα της απουσίας του, ωστόσο, το ιατρικό επιτελείο των Λονδρέζων δεν είναι αισιόδοξο αφού υπάρχουν φόβοι για ζημιά στον σύνδεσμο.</p>
<p>Πηγή: Σπορ ΦΜ</p>