<p>Δεν αλλάζει η χώρα διοργάνωσης του Euro! Η UEFA ανακοίνωσε πως αυτό θα διεξαχθεί κανονικά στην Γαλλία (10 Ιουνίου-10 Ιουλίου) παρά το φόβο που είχε προκύψει μετά την τρομοκρατική επίθεση στο Παρίσι.</p>
<p><em>«Η κλήρωση του EURO θα γίνει κανονικά, όπως έχει προγραμματιστεί, στις 12 Δεκεμβρίου στο Παρίσι και η τελική διοργάνωση θα λάβει χώρα στη Γαλλία από τις 10 Ιουνίου ως τις 10 Ιουλίου 2016»</em> αναφέρεται στην επίσημη τοποθέτηση της ευρωπαϊκής ομοσπονδίας που κόπασε οριστικά τις όποιες «μουρμούρες» υπήρχαν.</p>
<p><em>«Δεν υπάρχει κανένας λόγος να πιστεύουμε πως το EURO θα μπορούσε να γίνει στόχος επίθεσης. Από την αρχή του πρότζεκτ έχει ληφθεί υπόψη πιθανή τρομοκρατική απειλή. Όλοι όσοι εμπλέκονται στη διοργάνωση του EURO θα συνεχίσουν τη δουλειά τους και θα παρακολουθούν από κοντά το επίπεδο κινδύνου. Για πάνω από τρία χρόνια τώρα, η ασφάλεια έχει δουλέψει στενά με τις Αρχές ώστε να αναπτύξει τους πιο κατάλληλους μηχανισμούς και να εγγυηθεί έτσι την ασφάλεια του τουρνουά. Είμαστε αισιόδοξοι πως θα παρθούν τα απαραίτητα μέτρα»</em>, συνεχίζεται στην ανακοίνωση.</p>