<div>Την περίπτωση του Βορειοϊρλανδού επιθετικού, Κάιλ Λάφερτι φέρεται να εξετάζει η διοίκηση του Παναθηναϊκού, ενόψει της μεταγραφικής περιόδου του Ιανουαρίου.Οι «πράσινοι» θεωρούν ότι χρειάζονται ενίσχυση στην επίθεση, ενώ παραμένει ανοικτό και το σενάριο παραχώρησης του Νίκου Καρέλη, ιδιαίτερα μετά τον αποκλεισμό από το Europa League και τις μεγάλες οικονομικές απώλειες που είχε η ομάδα του «τριφυλλιού».</p>
<p>Το όνομα του Κάιλ Λάφερτι είχε απασχολήσει τον Παναθηναϊκό το καλοκαίρι, με τους Λεωνίδα Βόκολο και Τάκη Φύσσα να είχαν επαφές με τη Νόριτς για τον δανεισμό του δυναμικού παίκτη.</p>
<p>Από τη στιγμή που ο Νίκος Καρέλης, όμως, δεν παραχωρήθηκε με μεταγραφή η περίπτωση του δεν προχώρησε. Ο Λάφερτι, ωστόσο, παραμένει ψηλά στη λίστα του «τριφυλλιού» και είναι πιθανό να απασχολήσει τους «πράσινους» τη μεταγραφική περίοδο του Ιανουαρίου.</p>
</div>