<p>Περιοδείες σε όλη τη χώρα προγραμματίζει ο πρόεδρος της ΝΔ Βαγγέλης Μεϊμαράκης. Έτσι, το Σάββατο 29 Αυγούστου ο κ. Μεϊμαράκης θα επισκεφθεί τον Ασπρόπυργο, την Κυριακή 30 Αυγούστου την Κόρινθο, ενώ τη Δευτέρα 31 Αυγούστου θα επισκεφθεί περιοχές της Δυτικής Ελλάδας.</p>
<p>Την Τρίτη 1 Σεπτεμβρίου θα βρίσκεται στην Αττική όπου το βράδυ στις 19:30 θα πραγματοποιηθεί μεγάλη εκδήλωση στα παλιά γραφεία του κόμματος στη Ρηγίλλης. Την Τετάρτη 2 Σεπτεμβρίου και την Πέμπτη ο κ. Μεϊμαράκης θα περιοδεύσει σε περιοχές της Κρήτης, την Παρασκευή 4 Σεπτεμβρίου θα βρίσκεται στην Αττική, ενώ το Σάββατο 5 Σεπτεμβρίου θα είναι στη Θεσσαλία. </p>