<div>
<p>Τον δημοσιογράφο, Ρασίμ Αλίεφ, δολοφόνησαν οπαδοί της ποδοσφαιρικής ομάδας Καμπάλα του <strong>Αζερμπαϊτζάν</strong>, που είναι η επόμενη αντίπαλος του Παναθηναϊκού στα play off του Europa League.</p>
<p>Ο δημοσιογράφος είχε κατακρίνει τον αρχηγό της Καμπάλα Χουσεϊνοφ, ο οποίος πανηγύρισε την νίκη της ομάδας του με 1-0 επί του Απόλλωνα Λεμεσού και την πρόκριση της στο Europa League, βγάζοντας στο γήπεδο την <strong>τουρκική σημαία</strong> μετά το τέλος του αγώνα.</p>
<p>Η αθλητική ιστοσελίδα «24sports.com.cy» έγραψε απόψε ότι ο άτυχος 30χρονος Αζέρος δημοσιογράφος είχε κατακρίνει στο Facebook του την κίνηση του Χουσεϊνοφ, λέγοντας χαρακτηριστικά ότι «εάν δεν ξέρουν να συμπεριφέρονται, ας μην αγωνίζονται στην Ευρώπη».</p>
<p>Αρκετά από τα σχόλια του, ενόχλησαν τους φίλο-Τούρκους οπαδούς της Καμπάλα και μάλιστα, κάποιος από αυτούς του τηλεφώνησε και του επιτέθηκε φραστικά.</p>
<p>Ακολούθως, του απολογήθηκε και τον κάλεσε να πάει για καφέ το Σάββατο. Ο Aλίεφ πήγε τελικά για καφέ και όπως είπε πριν αφήσει την τελευταία του πνοή: «Πήγα μόνος. Ήταν εκεί 5-6 άτομα και αμέσως ξεκίνησαν να με χτυπάνε».</p>
<p>Ο δημοσιογράφος υπέκυψε αργότερα στα τραύματα του στο νοσοκομείο του Μπακού.</p>
<p>Η Καμπάλα,έθεσε εκτός ομάδας τον Χουσείνοφ μέχρι να ξεκαθαρίσει το θέμα με την δολοφονία του Αλίεφ.</p>
</div>