<p>Παρά την γενική απογοήτευση προς το πρόσωπο του μένει προς το παρόν στο «τιμόνι» του ΠΑΟΚ ο προπονητής Ιγκόρ Τούντορ αφού η πολύωρη σύσκεψη που έγινε σήμερα στην Επιτροπή αγωνιστικού τμήματος του ΠΑΟΚ, δεν πήρε απόφαση αποπομπής του.</p>
<p>Στην σύσκεψη ήταν οι άνθρωποι του ποδοσφαιρικού τμήματος της ομάδας και εξερχόμενος της σύσκεψης ο Α” Αντιπρόεδρος της ΠΑΕ Νίκος Βεζυρτζής είπε μεταξύ άλλων: «Δεν πήραμε καμιά απόφαση για την τύχη του προπονητή της ομάδας και η σύσκεψη που έγινε σήμερα θα συνεχιστεί και αύριο. Ακούστηκαν απόψεις και γνώμες και κλήθηκε και ο υπεύθυνος γιατρός της ομάδας να μας εξηγήσει το φαινόμενο των συχνών τραυματισμών γιατί έτσι όπως πάμε σε λίγο δεν θα έχουμε υγιείς παίκτες για να ανταποκριθούμε στις ανάγκες μας. Δεν συζητήθηκε θέμα αθλητικού κέντρου και ο μεγαλομέτοχος της ομάδας κ. Σαββίδης άκουσε όλη την διαδικασία της σύσκεψης έστω και αν δεν ήταν παρών».</p>