<div>Ο Σέρχιο Μαρκαριάν αναμένεται να αποτελέσει<a name="more"></a><br />
<a href="https://www.blogger.com/null" name="more"></a>παρελθόν από την Εθνική κι ήδη στην ΕΠΟ έχουν βρει τον άνθρωπο που θα κάτσει στον πάγκο στα δυο ματς που έρχονται τον Σεπτέμβριο.</p>
<p>Ο Ουρουγουανός προπονητής δεδομένα δεν θα συνεχίσει στον πάγκο της Εθνικής και φαίνεται πως μαζί του θα… πάρει και τον Γιώργο Καραγκούνη. Το θέμα, όμως, που προκύπτει είναι το ποιος θα κάτσει στον πάγκο της «Γαλανόλευκης» στα ματς με Φιλανδία και Ρουμανία στις 4 και 7 Σεπτεμβρίου αντίστοιχα!</p>
<p>Οι πληροφορίες των τελευταίων ωρών, υποστηρίζουν πως ο Κώστας Τσάνας είναι αυτός που θα αναλάβει και πάλι να… βγάλει τα κάστανα από τη φωτιά. Ο τεχνικός της Ελπίδων, είχε κάτσει στον πάγκο κι ως υπηρεσιακός στο φιλικό με την Σερβία πέρσι. Τώρα, αν υλοποιηθεί αυτό το πλάνο με τον Τσάνα σε ρόλο υπηρεσιακού στην Ανδρών, την καθοδήγηση της Ελπίδων στα επίσημα ματς που έχει το ίδιο διάστημα θα αναλάβει ο Μιχάλης Ιορδανίδης!</p>
<div><img src="http://www.onsports.gr/images/stories/2015/08/1143584.jpg" alt="1143584" width="640" height="530" /></div>
<p>Τέλος, πρέπει να σημειωθεί πως η ΕΠΟ προσανατολίζεται στο να πάρει ξένο προπονητή για να αναλάβει από εκεί και πέρα την καθοδήγηση της Εθνικής. Σύμφωνα με πηγές του Onsports, ο τεχνικός που ψάχνει η ομοσπονδία θα είναι Γερμανός και ήδη γίνονται επαφές μαζί του…</p>
<p>Πηγή: onsports.gr</p></div>